સારાંશ માટે દસ્તાવેજ: પ્રતીકાત્મક તસ્વીર

"ટ્રિપલ તલાક બિલ એક ઐતિહાસિક જીત છે. જે કામ ઉલેમાઓ અને મુસ્લિમ પર્સનલ લૉ બોર્ડે કરવાનું હતું તે સરકારે કર્યું છે." 

આ શબ્દો છે ઑલ ઇન્ડિયા મુસ્લિમ વુમન પર્સનલ લૉ બોર્ડનાં અધ્યક્ષ શાઇસ્તા અંબરના. 

તેમનું કહેવું છે કે તલાક-એ-બિદ્દત, જે અલ્લાહને પણ પસંદ નથી તેને પ્રોત્સાહન આપવામાં આવ્યું. સુપ્રીમ કોર્ટની મનાઈ છતાં દેશમાં ટ્રિપલ તલાકની પ્રથા ચાલતી રહી. 

તેઓ કહે છે, "હવે કાયદો બની ગયા બાદ ટ્રિપલ તલાક આપનારાએ વારંવાર વિચારવું પડશે."

"ભલે આમાં ગુનાહિત મામલાની વાત હોય પરંતુ ખલીફા ઉમરે મહિલાઓના સંબંધમાં સો ચાબુક મારવાની વાત કહી હતી તેને વાસ્તવમાં ટ્રિપલ તલાક દ્વારા પૂરી કરવામાં આવી રહી હતી."

"ટ્રિપલ તલાકની વ્યવસ્થાનો દુરુપયોગ થઈ રહ્યો હતો. જે લોકોએ આ વ્યવસ્થાનો દુરુપયોગ કર્યો છે તેમના માટે આ એક ચેતવણી છે."

'મુસ્લિમ મહિલાઓ માટે ન્યાયની શરૂઆત'

પ્રતીકાત્મક તસ્વીર

સામાજિક કાર્યકર્તા અને ભારતીય મુસ્લિમ મહિલા આંદોલનનાં સંસ્થાપક ઝાકિયા સોમણનું કહેવું છે કે આ એક ઐતિહાસિક ઘડી છે. આઝાદીનાં 70થી વધુ વર્ષો બાદ પણ મુસ્લિમ મહિલાઓ આ અન્યાયથી પીડાઈ રહી છે.  

તેમણે કહ્યું, "જ્યાં સુધી મુસ્લિમ મહિલાનાં પરિવાર, લગ્ન અને છૂટાછેડાની વાત છે તેમાં કોઈ કાયદો નથી. જેથી આ પ્રક્રિયા માટે ટ્રિપલ તલાકનો કાયદો એ પ્રથમ પગથિયું છે."

"આપણા દેશમાં જે પ્રકારનું રાજકારણ ચાલે છે તેના કારણે મુસ્લિમ મહિલાઓને પારિવારિક બાબતોમાં બંધારણના અધિકાર મળી શક્યા નથી."

"જેમ કે હિંદુ મહિલાઓને હિંદુ મૅરેજ ઍક્ટ અને ખ્રિસ્તી મહિલાઓને ખ્રિસ્તી મૅરેજ ઍક્ટ અને ઇન્ડિયન ડિવૉર્સ ઍક્ટનું સંરક્ષણ હાંસલ છે. આ રીતે મુસ્લિમ મહિલાઓને અત્યાર સુધી આવું કોઈ સંરક્ષણ હતું નહીં."

"ટ્રિપલ તલાક બિલને કારણે મુસ્લિમ મહિલાઓને ન્યાય મળવાની શરૂઆત થશે."

'આ બિલ મુસ્લિમ મહિલાઓ માટે નથી'

પ્રતીકાત્મક તસવીર

ઇમારત શરિયા(બિહાર)ના મહાસચિવ અનીસુર રહમાન કાસમીનું કહેવું છે કે આ કાયદાથી પરેશાની થશે અને મુસ્લિમ મહિલાઓની મુશ્કેલી વધી જશે.

તેઓ કહે છે આ કાયદો પતિને ત્રણ વર્ષ માટે જેલમાં મોકલવાની વાત કરે છે. આ રીતે ત્રણ વર્ષ સુધી આપણે પત્નીને રસ્તા પર લાવી દઈશું. 

તેમની રહેવાની વ્યવસ્થા, ભરણપોષણની વ્યવસ્થા કોણ કરશે? આ બિલ મહિલાઓના હકમાં જરા પણ નથી. 

તેઓ કહે છે, "બીજી વાત એ કે દસ્તૂરમાં જે તલાકનો હક આપવામાં આવ્યો છે તેના વિરુદ્ધ પણ આ કાયદો છે. એટલે અમે કહીએ છીએ કે આ જુલમનો...\nદસ્તાવેજની સમાન ભાષામાં સારાંશ:
એનડીએ સરકાર તરફથી બીજી વખત રજૂ કરાયેલું ટ્રિપલ તલાક બિલ રાજ્યસભામાં પસાર થઈ ગયું છે. જે રાષ્ટ્રપતિની મંજૂરી બાદ કાયદો બનશે.